Predkladacia správa

Materiál „Informácia o procese privatizácie 49% akcií Slovenského plynárenského priemyslu, a. s.“ je pripravený na základe dohody Koaličnej rady zo dňa 12. 2. 2002. Materiál obsahuje informáciu o celom procese privatizácie SPP, súhrn hlavných bodov transakčných dokumentov a tiež úplné znenie Zmluvy o kúpe a predaji akcií a Akcionárskej zmluvy.

V predloženom dokumente sú zapracované aj rozhodnutia Komisie pre riadenie a koordináciu procesu privatizácie SPP z piatku, 15. 2. 2002. Vzhľadom na to, že rokovanie tejto komisie sa skončilo až tesne pred 13. hodinou, členom vlády bolo možné v piatok doručiť iba jednu časť materiálu, a to prílohu „Kľúčové body Zmluvy o kúpe a predaji akcií a Akcionárskej zmluvy“, ktorý bol pripravený právnym poradcom pre privatizáciu SPP, spoločnosťou Linklaters.  V tejto prílohe sú na 16 stranách zhrnuté všetky dôležité body samotnej Zmluvy o kúpe a predaji akcií a Akcionárskej zmluvy. Definitívne znenia týchto zmlúv boli pripravené až v priebehu uplynulého víkendu. 

Privatizácia SPP je mimoriadne citlivá komerčná transakcia a preto je potrebné, aby sa obe zmluvy i príloha Kľúčové body Zmluvy o kúpe a predaji akcií a Akcionárskej zmluvy nezverejnili. Predložené dokumenty nie sú ešte definitívnymi zmluvami, definitívnymi sa stanú až ich podpisom všetkými stranami. Aj po podpise budú tieto zmluvy obsahovať ustanovenia o zachovaní mlčanlivosti.